Bya Meddie Musisi
Omusolo ogwa buli lunaku ogw’akameeza k’awaka abasajja abamu gwe batera okwepena, mwanamulenzi Izon-T agukubyemu oluyimba.
Oluyimba luno “Mwami ez’akameeza” Izon T ng’amannya ge amatuufu ye Izaaq Ntege alukubye ne Alisha Busuulwa eyagobwa mu Eagles Production ng’ekyaliwo.
Wiiki ewedde bano bombi baasiibye ku K.K beach e Ggaba nga bakwata vidiyo y’oluyimba luno.
Mu luyimba luno, Busuulwa asooka kulaajana ng’alaba omwami amulekawo n’abaana kyokka nga taleseewo ssente za kukozesa waka oba omusolo gw’akameeza.
Izon-T agamba nti ekyamuwandiisa oluyimba luno yamala kulaba nga ez’akameeza zikwata ku bantu bangi omuli abazituukiriza ssaako n’abo abatazituukiriza olw’ebizibu ebitali bimu.
Busuulwa: Mwami, mwami, ez’akameeza. Amata g’abaana, mwami otaddewo ez’akameeza? N’amanda gaweddewo....
Izon-T: Mukyala nzimannyi ez’akameeza. Oh naye mukyala leero zaagaanyi. Kasita naawe okola mukyala zeeveemu ez’akameeza.
Izon-T azaalibwa Wabigalo ku lw’e Mityana era gye yatandikira okusoma mu Kato P/S ne Alfa& Omega wuuyo mu Singo College n’amalira mu Nakawa Vocational Insitute n’akola obwamakanika.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn